CELEX: 32016D0034
Language: lt
Date: 1450310400000
Title: 2015 m. gruodžio 17 d. Europos Parlamento sprendimas (ES) 2016/34 dėl išmetamųjų teršalų matavimų automobilių sektoriuje tyrimo komiteto sudarymo, jo įgaliojimų, narių skaičiaus ir įgaliojimų trukmės

15.1.2016   
            
            
               LT
            
            
               Europos Sąjungos oficialusis leidinys
            
            
               L 10/13
            
         EUROPOS PARLAMENTO SPRENDIMAS (ES) 2016/34
   2015 m. gruodžio 17 d.
   dėl išmetamųjų teršalų matavimų automobilių sektoriuje tyrimo komiteto sudarymo, jo įgaliojimų, narių skaičiaus ir įgaliojimų trukmės
   EUROPOS PARLAMENTAS,
   
               —
            
            
               atsižvelgdamas į 283 Parlamento narių pateiktą prašymą sudaryti tyrimo komitetą įtariamiems Sąjungos teisės pažeidimams ir netinkamo administravimo taikant Sąjungos teisę atvejams, susijusiems su išmetamųjų teršalų kiekio matavimais automobilių sektoriuje, ištirti,
            
         
               —
            
            
               atsižvelgdamas į Pirmininkų sueigos pasiūlymą,
            
         
               —
            
            
               atsižvelgdamas į Sutarties dėl Europos Sąjungos veikimo 226 straipsnį,
            
         
               —
            
            
               atsižvelgdamas į 1995 m. balandžio 19 d. Europos Parlamento, Tarybos ir Komisijos sprendimą 95/167/EB, Euratomas, EAPB dėl išsamių Parlamento naudojimąsi tyrimo teise reglamentuojančių nuostatų (1),
            
         
               —
            
            
               atsižvelgdamas į 2007 m. birželio 20 d. Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (2),
            
         
               —
            
            
               atsižvelgdamas į 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (3),
            
         
               —
            
            
               atsižvelgdamas į 2008 m. gegužės 21 d. Europos Parlamento ir Tarybos direktyvą 2008/50/EB dėl aplinkos oro kokybės ir švaresnio oro Europoje (4) ir su ja susijusias vykdomas pažeidimo nagrinėjimo procedūras,
            
         
               —
            
            
               atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 443/2009, nustatantį naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (5),
            
         
               —
            
            
               atsižvelgdamas į savo 2015 m. spalio 27 d. rezoliuciją dėl išmetamųjų teršalų matavimų automobilių sektoriuje (6), kurioje raginama atlikti išsamų tyrimą dėl Komisijos ir valstybių narių valdžios institucijų vaidmens ir atsakomybės, atsižvelgiant, be kita ko, į Komisijos Jungtinio tyrimų centro 2011 m. ataskaitoje paminėtas problemas,
            
         
               —
            
            
               atsižvelgdamas į Komisijos reglamento, kuriuo iš dalies keičiamos Reglamento (EB) Nr. 692/2008 nuostatos dėl išmetamųjų teršalų kiekio iš lengvųjų keleivinių ir komercinių transporto priemonių (euro 6) (D042120), projektą,
            
         
               —
            
            
               atsižvelgdamas į Variklinių transporto priemonių techninio komiteto, įsteigto pagal Direktyvos 2007/46/EB 40 straipsnio 1 dalį, 2015 m. spalio 28 d. pateiktą nuomonę,
            
         
               —
            
            
               atsižvelgdamas į Darbo tvarkos taisyklių 198 straipsnį,
            
         
               1.
            
            
               nusprendžia sudaryti tyrimo komitetą įtariamiems Sąjungos teisės pažeidimams ir netinkamo administravimo taikant Sąjungos teisę atvejams, susijusiems su išmetamųjų teršalų kiekio matavimais automobilių sektoriuje, ištirti nepažeidžiant nacionalinių ar Sąjungos teismų jurisdikcijos;
            
         
               2.
            
            
               nusprendžia, kad tyrimo komitetas turi:
               
                           —
                        
                        
                           ištirti įtarimą, kad Komisija neatliko Reglamento (EB) Nr. 715/2007 14 straipsnio 3 dalyje nustatytos prievolės tikrinti išmetamiesiems teršalams matuoti taikomus bandymų ciklus ir nustačius, kad bandymai nebetinkami ar nebeatspindi realiai išmetamų teršalų kiekio, pritaikyti juos taip, kad tinkamai atspindėtų realiomis vairavimo kelyje sąlygomis išmetamų teršalų kiekį, nepaisydama informacijos apie dideliu mastu ir nuolat viršijamas išmetamųjų teršalų ribines vertes įprastai naudojamoms transporto priemonėms, nevykdydama Reglamento (EB) Nr. 715/2007 5 straipsnio 1 dalyje nustatytų prievolių, įskaitant Komisijos Jungtinio tyrimų centro 2011 m. ir 2013 m. ataskaitose pateiktą informaciją ir Tarptautinės švaraus transporto tarybos tyrimą, paskelbtą 2014 m. gegužės mėn.;
                        
                     
                           —
                        
                        
                           ištirti įtarimą, kad Komisija ir valstybių narių valdžios institucijos nesiėmė tinkamų ir veiksmingų priemonių prižiūrėti vykdymą ir užtikrinti, kad būtų laikomasi aiškaus draudimo naudoti išderinimo įtaisus, kaip nustatyta Reglamento (EB) Nr. 715/2007 5 straipsnio 2 dalyje;
                        
                     
                           —
                        
                        
                           ištirti įtarimą, kad Komisija laiku nepradėjo taikyti bandymų, atspindinčių tikrąsias vairavimo sąlygas, ir nepriėmė priemonių, kuriomis sprendžiamas išderinimo įtaisų naudojimo klausimas, kaip nustatyta Reglamento (EB) Nr. 715/2007 5 straipsnio 3 dalyje;
                        
                     
                           —
                        
                        
                           ištirti įtarimą, kad valstybės narės nenustatė priemonių dėl veiksmingų, proporcingų ir atgrasomųjų sankcijų, taikomų gamintojams už Reglamento (EB) Nr. 715/2007 nuostatų pažeidimus, įskaitant išderinimo įtaisų naudojimą, atsisakymą leisti susipažinti su informacija ir bandymų rezultatų siekiant patvirtinti tipą ar eksploatacinį tinkamumą klastojimą, kaip reikalaujama minėto reglamento 13 straipsnio 1 ir 2 dalyse;
                        
                     
                           —
                        
                        
                           ištirti įtarimą, kad valstybės narės nesiėmė visų būtinų priemonių siekdamos užtikrinti, kad nuostatos dėl sankcijų, taikomų už Reglamento (EB) Nr. 715/2007 pažeidimus, būtų įgyvendinamos, kaip reikalaujama to reglamento 13 straipsnio 1 dalyje;
                        
                     
                           —
                        
                        
                           surinkti ir išanalizuoti informaciją siekiant nustatyti, ar Komisija ir valstybės narės turėjo įrodymų dėl išderinimo įtaisų naudojimo prieš Jungtinių Amerikos Valstijų aplinkos apsaugos agentūrai 2015 m. rugsėjo 18 d. paskelbiant pranešimą apie pažeidimą;
                        
                     
                           —
                        
                        
                           surinkti ir išanalizuoti informaciją apie tai, kaip valstybės narės įgyvendina Direktyvos 2007/46/EB nuostatas, ypač 12 straipsnio 1 dalies ir 30 straipsnio 1, 3 ir 4 dalių nuostatas;
                        
                     
                           —
                        
                        
                           surinkti ir išanalizuoti informaciją siekiant nustatyti, ar Komisija ir valstybės narės turėjo įrodymų dėl išderinimo įtaisų naudojimo atliekant išmetamo CO2 kiekio matavimo bandymus;
                        
                     
                           —
                        
                        
                           pateikti komiteto nuomone reikalingas rekomendacijas šiuo klausimu;
                        
                     
         
               3.
            
            
               nusprendžia, kad tyrimo komitetas turi pateikti preliminarią ataskaitą per šešis mėnesius nuo darbo pradžios, o galutinę ataskaitą – per 12 mėnesių nuo darbo pradžios;
            
         
               4.
            
            
               nusprendžia, kad tyrimo komitetą sudaro 45 Parlamento nariai;
            
         
               5.
            
            
               paveda Pirmininkui užtikrinti, kad šis sprendimas būtų paskelbtas Europos Sąjungos oficialiajame leidinyje.
            
         
      (1)  OL L 113, 1995 5 19, p. 1.
   
      (2)  OL L 171, 2007 6 29, p. 1.
   
      (3)  OL L 263, 2007 10 9, p. 1.
   
      (4)  OL L 152, 2008 6 11, p. 1.
   
      (5)  OL L 140, 2009 6 5, p. 1.
   
      (6)  Priimti tekstai, P8_TA(2015)0375.